אלטע זאכן

## עלילה

גור ואוח מוכרים חפצים מהקרבונקל על מנת להשיג כסף להופעה של אוף שימחעס.

מספר סצנות: **3.**

זמן: 5:20 דקות

**מסך:**

**גור**: שלושים שקל ושלושים אגורות.

**אוח**: כמה אתה הבאת?

**גור**: שלושים שקל, אתה?

**אוח**: שלושים אגורות. טופי נתנו חצי חצי, עכשיו חסרים לנו רק… מאה שבעים שקל.

**גור**: וואו, אולי ניקח הלוואה מהחברים שלנו?

**אוח**: טוב. גור אתה מוכן להלוות לי 170 שקל עד ט"ו בשבט?

**גור**: לא, אני ממש לא מוכן להלוות לך שום דבר.

**אוח**: טוב, ניסיתי אצל כל החברים שלנו, ואף אחד לא מסכים לתת לנו הלוואה.

**גור**: אוף, אז עכשיו הכל אבוד, בחיים לא נצליח להיכנס ולקנות כרטיסים להופעה של "אוף שימחעס" במועדון "הבוידעם" אני כישלון, כישלון, כישלון!

**אלטע זאכן**: אלטע זאכן, אלטע זאכן, קונה הכל, תנורים, מזגנים, סינגלים נדירים ברומנית של ננסי ברנדס, קונה בזול, מפקיע מחירים, מעלים מס, אלטע זאכן, אלטע זאכן.

**אוח**: יש פתרון.

**גור**: להתראות.

**אוח**: לאן?

**גור**: להודו, בפעם האחרונה שאמרת "יש פתרון" מצאתי את הילדה הכי מכוערת בכיתה, מוהר זלימוביץ', גרה אצלי על הארון.

**גור אוח**: זלימוביץ' המכוערת מי ייקח אותך לסרט גם בלילה גם ביום את נראית כמו גיהנום, בהה!

**אלטע זאכן**: אלטע זאכן, אלטע זאכן.

**אוח**: הלו, וואו, הלו אלטע זאכן!

**אלטע זאכן**: אל תצעק.

**אוח**: כן, שלום לך, אתה מעוניין אולי במקרר יד שנייה כחדש מרופא?

**אלטע זאכן**: כמה זה?

**אוח**: עזוב, אני לא בעניין של כסף, אני פשוט מרגיש שאתה זקוק למקרר.

**אלטע זאכן**: כמה זה?

**אוח**: עזוב, נשב נדבר.

**אלטע זאכן**: פעם אחרונה, כמה זה?

**אוח**: חמישים שקל.

**אלטע זאכן**: ארבע שקל.

**אוח**: סגרנו.

### סצנה 2:

**גור**: וואו, כמה זמן לא ניקו מתחת למקרר.

**אוח**: כמה זמן לא ניקו מסביב למקרר.

**גור**: מזל שעכשיו אנחנו לא צריכים לפחות לנקות את המקרר עצמו. זוועות עליך, פריזרון!

**אוח**: מה קרה, גילית שהאלטע זאכן רימה אותנו במחיר?

**גור**: לא, דווקא נראה לי 4 שקל סכום סביר למקרר, הבעיה שעכשיו אין לנו מקרר.

**אוח**: אבל גור, כמעט יש לנו את הכסף להופעה של "אוף שימחעס" אני כבר רואה בדמיון שלי את ישי לפידות סולן הלהקה, בקטע הכסאח של השיר "אוי, אוי, אוי" שובר על הבמה כינור.

**גור**: טופי, אז בגלל התאווה החולנית שלך לגרוב של "אוף שימחעס" גם אין לנו כסף להופעה וגם אין לנו מקרר. מזל שאבא שלי במילואים. הלו?

**אבא של גור**: שלום, ילד, מה נשמע?

**גור**: זוועות עליך שמשון!

**גור**: בסדר, אבא, מה העניינים? בדיוק עכשיו אוח קנה חמישים קרטיבים ושם אותם בפריזר. אוח, לך תביא איזה ארטיק מהפריזר.

**אוח**: כן, בסדר.

**גור**: איך במילואים, אבא?

**אבא של גור**: בשביל זה צלצלתי, ביטלו לי את המילואים, אני בא לקחת אותך לסרט.

**גור**: איזה אושר, מרוב אושר בא לי לשתות משהו קר, אוח תביא איזה משהו שקורר היטב במקרר, בסדר?

**אבא של גור**: אני מבין שקרה משהו למקרר, אוקיי, עוד חצי שעה אני מגיע, ביי.

**גור**: ביי.

**אוח**: לאן?

**גור**: יש מקום הרחק הרחק מכאן, מה יפים המקררים בכורדיסטן.

**אוח**: גור, גור, מה יש לך מכורדים? בוא נמצא פתרון לבעיה שלנו.

**אלטע זאכן**: אלטע זאכן, אלטע זאכן.

**גור**: וואו, יש לי רעיון, אולי אני אמכור אותך לאלטע זאכן, וככה אני גם אפטר ממך לנצח נצחים, כולל שבוע הבא ואני גם אקבל את המקרר שלי בחזרה.

**אוח**: רעיון גדול.

**גור**: מה, שאני אמכור אותך לאלטע זאכן?

**אוח**: לא, הרעיון הגדול הוא לתת לאלטע זאכן משהו מהקרבונקל בתמורה למקרר שלנו. גור, ממה לאבא שלך הכי לא אכפת כאן בקרבונקל?

**גור**: ממך. מהאקווריום.

**אוח**: אקווריום.

**אלטע זאכן**: אלטע זאכן, אלטע זאכן.

**אוח**: הלו, מר אלטע זאכן ורעייתו.

[מופיע טקסט על המסך שמקריא "למכירה - כפפה יד שניה"]

**אלטע זאכן**: אל תצעק.

**אוח**: אתה מעוניין אולי באקווריום כחדש מרופא עם הכנה לדגים.

**אלטע זאכן**: לא, לא.

**אוח**: לא? אז אולי אתה מעוניין בכורסה, כורסה כחדש מרופא.

**אלטע זאכן**: זה בא עם סט?

**אוח**: בטח, סט מצעים כחדש מאשתו של רופא.

**אלטע זאכן**: המצעים הזה, זה בא עם מיטה?

**אוח**: כן, בטח, מיטה זוגית כחדש, עם סט כריות תואם בצבעי פסטל מגרפיקאי.

**אלטע זאכן**: הכריות הזה, זה בא עם ארון?

**אוח**: כן, בטח, בטח.

**אלטע זאכן**: כמה אתה רוצה עליו?

**אוח**: עזוב, אני לא בעניין של כסף, יש לך אולי מקרר?

**אלטע זאכן**: לא תאמין, עכשיו קיבלתי מקרר מרופא, חדש עם הניילון.

**אוח**: טופי.

**אלטע זאכן**: טופי?

**אוח**: כן.

**גור**: תגיד, יש לכם עוד משהו שמה?

**אוח**: כן, יש לנו כל מיני דברים.

### סצנה 3:

**אוח**: חסרים לנו רק עוד 48.20 שקל, לא רע בכלל, עוד מעט יהיה לנו את הכסף להופעה של "אוף שימחעס"

**גור**: מצוין, וגם המקרר חזר לכאן, וגם אבא שלי מגיע לכאן עוד חמש דקות, יהיה לו מה זה הפתעה, תגיד, נראה לך שהוא ירגיש שמשהו חסר?